_:nbd5a826da03f45eabbedb3247b8aa545xb4
<http://schema.org/articleBody>
"उदयपुर के भूपालपुरा थाना पुलिस ने लूट के मामले में तीन आरोपियों को गिरफ्तार किया हैं। आरोपियों ने बुधवार को टैक्सी चालक की गर्दन पर चाकू लगाकर उसे जान से मारने की धमकी देकर लूट को अंजाम दिया था। थानाधिकारी भवानी सिंह राजावत ने बताया कि 13 अप्रैल को टैक्सी चालक सुरेंद्र सिंह ने मामला दर्ज कराया कि वह टैक्सी का भाड़ा लेकर थोब जी की बाड़ी गया था और वहां जैन मंदिर के बाहर खड़ा था। इसी दौरान एक बाइक पर सवार होकर तीन युवक वहां आए और अचानक उसकी गर्दन पर चाकू लगाकर जान से मारने की धमकी दी। इसके बाद बदमाशों ने उससे जेब में रखे 10 हजार लूट लिए और किसी को बताने पर जान से मारने की धमकी दी। वृतनगर पूर्व पुलिस उप अधीक्षक जरनैल सिंह के सुपरविजन में थानाधिकारी भवानी सिंह ने आरोपी खेरादीवाड़ा सूरजपोल निवासी मोहम्मद साबिर उर्फ साहिल पुत्र मोहम्मद ईस्लामुद्दीन और अमरनगर 80 फीट मल्लातलाई निवासी शोएब खान उर्फ लाल पुत्र साहिद खान और अंजुमन चौक निवासी अल्तमस उर्फ अपी पुत्र मोहम्मद हुसैन मेवाफरोश को गिरफ्तार किया।"
<https://udaipurtimes.com/crime/robbers-arrested/cid7154201.htm>